**Referat fra Hannedal Vejforenings ordinære generalforsamling tirsdag 1. april 2025**

**i kantinen på Buddinge Skole**

Bestyrelsesformanden indledte mødet med at byde velkommen og gik herefter over en præsentation af dagsordenen som blev afviklet iht. vedtægterne:

1. **Valg af dirigent**

Formanden foreslog Thomas Clausen, Skjoldborg Alle 15 som dirigent. Thomas Clausen blev valgt enstemmigt, og denne modtog valget.

Dirigenten foretog herefter en optælling af antal fremmødte stemmeberettigede og optælling af antal fuldmagter, og de fordelte sig som følger:

 Antal fremmødte stemmeberettigede: 45

 Antal afleverede og gyldige fuldmagter: 19

 I alt: 64

1. **Fremlæggelse af formandens beretning:**

Formanden fremlagde sin beretning og denne blev godkendt.

Beretningen vedhæftes (Bilag I)

1. **Fremlæggelse af revideret årsregnskab**

Kassereren fremlagde regnskab for 2024 samt budget for 2025. Begge blev vedtaget

1. **Budget og fastsættelse af kontingent.**

Bestyrelsens forslag om uændret årligt kontingent på kr. 1.200 blev vedtaget.

1. **Behandling af indkomne forslag**

**Forslag 1: Parkeringsregulering ved optegning af parkeringsbåse**

Bestyrelsen genfremsatte forslag om parkeringsregulering på foreningens veje ved optegning af parkeringsbåse.

Forslaget blev drøftet i plenum og sat til afstemning

 Stemte ja til forslaget = 13 + 4 = 17 ( fremmødte + fuldmagter )

 Stemte nej til forslaget = 29 + 15 = 44( fremmødte + fuldmagter )

Forslaget blev forkastet

**Forslag 2: Årlig sugning og rensning af regnvandsbrøndene på vore veje**

Bestyrelsen stiller forslag om indhentning af tilbud på og indgåelse af aftale om fast årlig sugning og rensning af regnvandsbrønde på foreningens veje til en maksimal pris kr. 16.000 for et år.

Overvældende flertal derfor ingen optælling.

Forslaget blev vedtaget.

**Forslag 3: Tilføjelsesforslag til bestyrelsens forslag 1 i indkaldelsen til general**

 **forsamlingen 2025.**

Forslaget bortfaldt da forslaget om parkeringsbåse blev forkastet.

 **Forslag 4: Forslag om indførelse af privat parkeringszone**

 Forslagsstiller: Jan Winther Jørgensen, Skjoldborg Alle 19 frafaldt forslaget.

 **Forslag 5: Forslag om snerydning**

 Forslagsstiller: Jan Winther Jørgensen, Skjoldborg Alle 19 frafaldt forslaget.

 **Forslag 6: Etablering af vejbump på Hannedals Vejforenings veje**

 Vejbumpsudvalget bestående af Jonas, Skjoldborg Alle 17,

 Marianne, Marienborg Alle 145 samt Jacob, Skjoldborg Alle 24

 foreslog, at vejforeningen skulle ansøge Gladsaxe kommunes vejmyndighed om tilladelse til

 at etablere 5 vejbump.

 Forslaget blev drøftet i plenum og sat til afstemning.

 Stemte ja til forslaget = 16 + 9 = 25 ( fremmødte + fuldmagter )

 Stemte nej til forslaget = 20 + 8 = 28( fremmødte + fuldmagter )

 Forslaget blev forkastet

 **Forslag 7: Forslag om opsætning af skilte med Standsning og Parkering Forbudt**

 Jeppe Lars Jepsen, Gustav Esmanns Alle 7 foreslog vejforeningen skulle ansøge

 Gladsaxe Kommune om tilladelse til etablering af et “ Standsning og Parkering Forbudt “ skilt

 på KGA nordlige vejside , med start v. SKA, og med ophørsskilt ca. ud for Buddinge

 Batteri, ca. 70-75 m.
 Forslaget blev drøftet i plenum og sat til afstemning.

 Stemte ja til forslaget = 9 + 11 = 20 ( fremmødte + fuldmagter )

 Stemte nej til forslaget = 16 + 7 = 23( fremmødte + fuldmagter )

 Forslaget blev forkastet

  **Forsalg 8: Ingen P-båse på Gustav Esmanns Alle**

 Forslaget bortfaldt da forslaget om parkeringsbåse blev forkastet.

1. **Valg efter lovene**
2. Valg af 4 bestyrelsesmedlemmer

 Til bestyrelsen blev følgende valgt:

 Svend Skovgaard Petersen

 Karl Gjellerups Alle 28 th

 Eva Pallesen

 Hannedal 12, 1

 Alan Mortensen

 Marienborg Alle 143

 Benny Buxbom Ravn

 Skjoldborg Alle 9

1. Valg af 2 bestyrelsessuppleanter

 som suppleanter valgtes følgende:

 Thomas Jacobsen

 Skjoldborg Alle 6

 Nete Dahl Mortensen

 Karl Gjellerups Alle 30

Valg af 2 revisorer

**Revisorer:**

Jeff Matthews Jack Stange

Skjoldborg Alle 33 Karl Gjellerups Alle 18

2860 Søborg 2860 Søborg

1. Valg af revisorsuppleant

Christian Svensson

Gustav Esmanns Alle 2

2860 Søborg

1. **Eventuelt**

 Det blev (igen) pointeret, at hver grundejer har pligt til at rydde vejen for sne ud til midten af vejen.

Herefter afsluttedes mødet.

 *Søborg .2025*

*Hannedals Vejforenings bestyrelse*

Bilag I

**Formandsberetningen til Hannedals Vejforenings generalforsamling 1. april 2025**

**Bestyrelsens sammensætning og arbejde**

Den bestyrelse som blev valgt ved generalforsamlingen i april 2023. har siddet uændret frem til dato

**Arbejdsopgaver:**

Bestyrelsens arbejde i i 2024 har været fokuseret på 3 opgaver:

1. Ansøgning om optegning af parkeringsbåse på Hannedals Vejforenings veje
2. Ansøgning om etablering af 30km/t – zone på foreningens veje
3. Generhvervelse af ejerskabet af domænet [hannedal](http://www.hannedal/).dk

I tilslutning til vedtagelse på generalforsamling 9. april 2024 indsendte bestyrelsen pr. 2. maj 2024 ansøgning Gladsaxe Kommune om parkeringsregulering på foreningens veje med optegning af parkeringsbåse.

Ansøgning om etablering af 30km/t – zone på foreningens veje blev indsendt til kommunen

pr. 17. maj 2024

Gladsaxe kommune varslede pr. 29. august 2024 afslag på ansøgning om 30km/t-zone bl.a. fordi man forventede, at de kommende parkeringsbåse ville have en tilstrækkelig fartdæmpende effekt.

Pr. 29. august varslede Gladsaxe Kommune godkendelse af parkeringsbåseprojektet.

Gladsaxe Kommune sendte derefter parkeringsbåseprojektet i nabohøring.

Efter nabohøringen sendte kommunen varsel pr. 1. november 2024 om afslag på parkeringsbåseprojektet, idet kommunen vurderede, at tilslutningen til projektet var for lille i forhold til antallet af foreningsmedlemmer.

Dette medførte så, at kommunen måtte revurdere ansøgning om en 30km/t-zone, eftersom den fartbegrænsende effekt af parkeringsbåsene bortfaldt.

Revurderingen mundede pr. 22. januar 2025 ud i et afslag på ansøgningen om en 30km/t-zone.

Ejerskabet af Hannedals Vejforenings hjemmeside

Bestyrtelsen erfarede i 2023 at vor hjemmeside **wwww.hannedal.dk** ikke er registret med Hannedals Vejforening som ejer.

**One.Com**, som hoster vor hjemmeside, oplyste at **wwww.hannedal.dk** tilhører en privatperson, hvis identitet **One.Ome** under henvisning til GDPR-reglerne ikke ville oplyse.

Det er lykkedes bestyrelsen at identificere ejeren, og ejerskabet er nu overdraget til foreningens formand.

Ejerskabet vil herefter blive overdraget til Hannedals Vejforenings CVR-nummer

Thomas Jacobsen

Bestyrelsesformand